Τζαμί Εσρέφογλου

Το **Τζαμί Εσρέφογλου** () είναι τζαμί του 13ου αιώνα στο Μπεϊσεχίρ, στην επαρχία Ικονίου, στην Τουρκία. Βρίσκεται 100 μέτρα βόρεια της λίμνης Κάραλλις.

## Ιστορία
Κατά τα τελευταία χρόνια των Σελτζούκων του Ρουμ, διάφοροι κυβερνήτες των Σελτζούκων απολάμβαναν μερική ανεξαρτησία. Ίδρυσαν τα δικά τους ημι-ανεξάρτητα πριγκιπάτα με το όνομα Μπεϋλίκια της Ανατολίας (Τουρκομανικά Εμιράτα). Οι Εσρέφιδες  (1280-1326) ήταν ένα μικρό μπεϊλίκι στο κέντρο της δυτικής Ανατολίας. Μετά το 1288, ο Σουλεϊμάν Μπέης, ο δεύτερος μπέης των Εσρεφιδών, ανοικοδόμησε την πόλη Μπεϊσεχίρ ως πρωτεύουσα του μπεϊλίκι του. Αν και το μπεϊλίκι του ήταν μια σχετικά ασήμαντη πολιτική δύναμη, η πόλη άκμασε ως ένα από τα πολιτιστικά κέντρα του σελτζουκικού κόσμου. Το 1296, έδωσε εντολή να ανεγερθεί ένα τζαμί στο Μπεϊσεχίρ, ένα από τα μεγαλύτερα τζαμιά κατά την περίοδο των μπεϊλικίων της Ανατολίας. Το τέμενος κατασκευάστηκε το 1299 σύμφωνα με επιγραφή, που βρίσκεται στην εσωτερική πόρτα του τεμένους. Το 1302 πέθανε και τάφηκε σε έναν τάφο δίπλα στο τζαμί.

## Τεχνικές λεπτομέρειες
Η κάτοψη του τζαμιού είναι ορθογώνια.  Οι διαστάσεις του τζαμιού είναι 31,8 επί 46,55 μέτρα.  Αλλά η γωνία στη βορειοανατολική πλευρά είναι διευρυμένη, για να δημιουργηθεί χώρος για την κύρια πύλη. Οι διαστάσεις της πύλης είναι 7,10 επί 10,1 μέτρα. Υπάρχουν δύο μικρότερες πύλες και 35 παράθυρα. Η στέγη στηρίζεται σε 42 ξύλινες κολώνες. Το μήκος κάθε στήλης είναι 7,5 μέτρα. Η διάμετρός τους είναι 40 εκατοστά. 

Μετά από επτά αιώνες, σε αντίθεση με τα περισσότερα άλλα ξύλινα κτήρια των Σελτζούκων, αυτό το τζαμί σώζεται και χρησιμοποιείται για τακτικές υπηρεσίες. Οι ξύλινες κολώνες είναι φτιαγμένες από κέδρο και σύμφωνα με την προφορική παράδοση βυθίστηκαν στη λίμνη Μπεϊσεχίρ για έξι μήνες πριν χρησιμοποιηθούν στο κτήριο. Στο κέντρο του τζαμιού υπάρχει ένας λάκκος χιονιού. Μέχρι σχετικά πρόσφατα (δεκαετία 1940), ο λάκκος γέμιζε με χιόνι από τα κοντινά βουνά. Αυτό το χιόνι τόσο δρόσιζε το τζαμί τα καλοκαίρια όσο και τροφοδοτούσε με την απαραίτητη υγρασία στην ξύλινη υποδομή. 

## Μνημείο Παγκόσμιας Κληρονομιάς της Unesco
Στις 15 Απριλίου 2011 το τζαμί συμπεριλήφθηκε στον κατάλογο της προσωρινής λίστας της Παγκόσμιας Κληρονομιάς. Οι αιτιολογικές δηλώσεις είναι «*Το Τζαμί Εσρέφογλου περιλαμβάνει όλα τα κύρια στοιχεία της πρώιμης τουρκικής αρχιτεκτονικής της Ανατολίας.* *Το κτήριο είναι το μεγαλύτερο, καλύτερα διατηρημένο ξύλινο τζαμί με κολώνες και στέγη στον Ισλαμικό Κόσμο.* "  Αναγνωρίστηκε ως μνημείο παγκόσμιας κληρονομιάς της UNESCO το 2023, από κοινού με τέσσερα άλλα τζαμιά, με τον τίτλο Τζαμιά με ξύλινο υποστυλίο της Μεσαιωνικής Ανατολίας.

## Φωτοθήκη

Αρχείο:Beysehir from Lake Beysehir.jpg|Θέα του Μπεϊσεχίρ  από τη λίμνη. Το Τέμενος Εσρέφογλου βρίσκεται στα δεξιά
Αρχείο:Beysehir Eshrefoglu Camii 4369.jpg|Τέμενος Εσρέφογλου (εξωτερικό μέρος)
Αρχείο:Beyşehir Eşrefoğlu Mosque Interior east side 4341.jpg|Τέμενος Εσρέφογλου (εσωτερικός χώρος)
Αρχείο:Beyşehir Eşrefoğlu Mosque Interior east side 4264.jpg|Τέμενος Εσρέφογλου (εσωτερικός χώρος)
Αρχείο:Beysehir Eshrefoglu Camii 4223.jpg|Τέμενος Εσρέφογλου (εσωτερικός χώρος)
Αρχείο:Beyşehir Eşrefoğlu Mosque Snow pit 4219.jpg|Τέμενος Εσρέφογλου (εσωτερικός χώρος)
Αρχείο:Beysehir Eshrefoglu Camii 4232.jpg|Τέμενος Εσρέφογλου (εσωτερικός χώρος) μπαλκόνι
Αρχείο:Beyşehir Mahfili of the Bey 4233.jpg|Τέμενος Εσρέφογλου (εσωτερικός χώρος) λεπτομέρειες
Αρχείο:Beysehir Eshrefoglu Camii 4221.jpg|Τέμενος Εσρέφογλου (εσωτερικός χώρος) λεπτομέρειες μπαλκονιού
Αρχείο:Esrefoglu1.jpg|Είσοδος στο τζαμί
Αρχείο:Esrefoglu4.jpg|Ξύλινες κολώνες
Αρχείο:Esrefoglu3.jpg|Μιχράμπ
Αρχείο:Esrefoglu5.jpg|Τέμενος Εσρέφογλου (εσωτερικός χώρος)
Αρχείο:Esrefoglu6.jpg|Τέμενος Εσρέφογλου (εσωτερικός χώρος) μινμπέρ
Αρχείο:Beysehir Eshrefoglu Camii 4215.jpg|Τέμενος Εσρέφογλου (εσωτερικός χώρος)  εσωτερική πόρτα στο μινμπέρ
Αρχείο:Ince Minare Medrese Museum Eşrefoğlu detail 2897.jpg|alt=


## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές της Οθωμανικής Αυτοκρατορίας
Κατηγορία:Τζαμιά στην Τουρκία
Κατηγορία:Μνημεία Παγκόσμιας Κληρονομιάς στην Τουρκία